ข้าวกากหมูคั่วพริกเกลือ
เป็นแนวเพอร์เฟกชันนิสต์ที่ทำอะไรก็ต้องให้ออกมาสมบูรณ์แบบไร้ที่ติ แม้แต่เวลาจะเข้าครัวปรุงอาหาร ดีไซเนอร์บ้าพลังแห่ง ASAVA เดอะหมู-พลพัฒน์ อัศวะประภา ก็ต้องซ้อมแล้วซ้อมอีกจนมั่นใจว่าอร่อย ถึงจะยอมจับตะหลิวอวดฝีมือ,สัปดาห์นี้ คอลัมน์ตั้งสำรับคาวหวาน ชวน คุณหมู มาเข้าครัวโชว์เสน่ห์ปลายจวักออกสื่อเป็นครั้งแรก โดยดีไซเนอร์มือทองภูมิใจนำเสนอ ข้าวกากหมูคั่วพริกเกลือ เป็นเมนูอร่อยเด็ดคู่ครัว ปรุงง่ายนิดเดียว แถมยังดัดแปลงได้สารพัด รับรองฟินทั้งครอบครัว,คุณหมู บอกเล่าที่มาว่า เมนูนี้เป็นเมนูที่ทำทานเองบ่อยมาก เกิดจากเวลาหิวแล้วเปิดตู้เย็นหาวัตถุดิบเหลือๆเอามาปรุงเป็นเมนูง่ายๆ ทำอร่อยทำเก่งจนกลายเป็นที่ติดอกติดใจของครอบครัว เมื่อมาเปิด Sava All Day Dining จึงนำมาใส่ในเมนูร้านด้วย ปรากฏ ว่าขายดิบ ,ขายดีได้รับความนิยมเกินคาด ถ้าจะให้อร่อยเหาะต้องเหยาะ พริกน้ำปลา ช่วยชูรสได้เป็นอย่างดี,ส่วนผสม :,ข้าวสวย 100 กรัม/ไข่ต้มยางมะตูมเพิ่มความอร่อย 1 ฟอง/กากหมูเจียว 55 กรัม/พริกชี้ฟ้าแดงและเหลืองสับละเอียด 10 กรัม/กระเทียมสับ 5 กรัม/ต้นหอมซอย 2 กรัม/ซอสปรุงรส 3 กรัม/ เกลือ 2 กรัม/พริกไทยป่นเพิ่มความเผ็ดร้อน 2 กรัม/กระเทียมเจียว 3 กรัม,วิธีทำ :,1) ตั้งกระทะให้ร้อนพอประมาณ ใส่พริกชี้ฟ้าสับสีเหลืองและสีแดงผัดกับน้ำมัน พร้อมกระเทียมสับ จนได้กลิ่นหอม,2) นำกากหมูเจียวที่เตรียมไว้มาผัดให้เข้ากับพริกกระเทียม,3) ปรุงรสด้วยเกลือ, น้ำตาลและพริก ไทยป่น แล้วผัดให้เข้ากัน,4) ใส่ซอสปรุงรส คลุกเคล้าให้เข้ากัน,5) โรยต้นหอมหั่นซอย สังเกตเมื่อซอสปรุงรสเริ่มแห้งและเกิดความหอม จึงตักขึ้นจากกระทะใส่จาน พร้อมเสิร์ฟกับข้าวสวยร้อนๆ โรยด้วยกระเทียมเจียว โปะหน้าไข่ต้มยางมะตูม เหยาะพริกน้ำปลาเล็กน้อย อร่อยเหาะชัวร์ป๊าบ หิวเมื่อไหร่ก็พร้อมลุย
สัปดาห์นี้ คอลัมน์ตั้งสำรับคาวหวาน ชวน คุณหมู มาเข้าครัวโชว์เสน่ห์ปลายจวักออกสื่อเป็นครั้งแรก โดยดีไซเนอร์มือทองภูมิใจนำเสนอ ข้าวกากหมูคั่วพริกเกลือ เป็นเมนูอร่อยเด็ดคู่ครัว
ข้าวกากหมูคั่วพริกเกลือ,กากหมู,คั่วพริกเกลือ,หมู พลพัฒน์,พลพัฒน์ อัศวะประภา,สูตรอาหาร,เมนูอาหาร